Patirk

Vaikų vasaros stovykla gamtoje "Patirk judėjimą gamtoje"
2021-07-04 - 2021-07-10 | Trakeliai, Trakeliai, Birštono sav., Lithuania
VASAROS STOVYKLA „PATIRK JUDĖJIMĄ GAMTOJE”

Stovykla “Patirk” tai puiki galimybė patirti nuotykių gamtoje, būti fiziškai aktyviam, susirasti naujų draugų, išbandyti naujas veiklas, įgyti savarankiškumo, bendravimo bei bendradarbiavimo įgūdžių. Stovyklos metu gyvensime palapinėse, privačioje “Patirk” stovyklavietėje, esančioje pušyne prie Nemuno upės. Programos metu vaikai turės galimybę įveikti asmeninius ir komandinius iššūkius, dalyvaus tokiose veiklose, kaip: šaudymas iš lanko, išgyvenimas gamtoje, laužų kūrimas, maisto gaminimas ant laužo, orientavimasis gamtoje, mazgų rišimas, pėsčiųjų ir vandens žygiai, baidarių, kanojų, irklenčių irklavimas ir kt.. Veiklų metu vaikai mokysis ne tik teisingai atlikti tam tikrus veiksmus, bet ir saugiai visa tai daryti. Plačiau apie mūsų organizuojamas stovyklas galite paskaityti paspaudę šią nuorodą: https://old.patirk.com/stovyklos/
DALINAI FINANSUOJAMŲ VIETŲ NĖRA
ŠIUO METU YRA LIKĘ 5 LAISVOS VIETOS UŽ PILNĄ KAINĄ (196 Eur.)
Vieta: Birštono sav. Trakeliai
Data: 2021 m. liepos 4 d. – liepos 10 d.
Dalyviai: 7 – 12 metų vaikai
Kaina: 196 Eur. 137 Eur. stovyklą dalinai finansuoja švietimo mainų paramos fondas
Vaikų vasaros stovykla ,,Patirk judėjimą gamtoje” yra Tapk2 projektas, kurį dalinai finansuoja Europos sąjungos fondai, inicijuoja Švietimo, mokslo ir sporto ministerija, administruoja Švietimo mainų paramos fondas
Į STOVYKLOS KELIALAPIO KAINĄ ĮSKAIČIUOTA:

7 dienų stovyklos programa
Profesionalūs vadovai ir savanoriai atskiroms 12-15 vaikų grupėms
Maitinimas keturis kartus per dieną visos stovyklos metu
Stovyklavietė su savo infrastruktūra: elektra, lauko dušai, biotualetai, lauko virtuvė, didelė palapinė stovyklos programai ar pasislėpimui nuo lietaus, žaidimų bei aktyvių veiklų erdvės, tvenkinys, tinklinio aikštelė, pavėsinė, šalia teka upė Nemunas
Stovyklos programa bei inventorius: baidarės, kanojos, irklentės, saugaus plaukiojimo priemonės, alpinizmo inventorius, išgyvenimo gamtoje priemonės, šaudymo iš lankų inventorius ir kt.
Prizai ir dovanos vaikams

Į STOVYKLOS KELIALAPIO KAINĄ NEĮSKAIČIUOTA:

Asmeninis stovyklavimo inventorius: Miegmaišis, kilimėlis, palapinė (yra galimybė išsinuomuoti)
Dalyvių atvežimas/parvežimas.
Stovyklautojas turi atsivežti asmeninius indus (plastikinius arba metalinius) ir įrankius.

STOVYKLOS DIENOTVARKĖ

08:00 – Keliamės, mankšta, prausimasis
08:45 – Rytinis veiklų aptarimas
09:00 – Pusryčiai
10:00 – RYTINĖ PROGRAMA
13:00 – Pietūs, poilsis, laikas grupelėse, maudymasis
15:00 – POPIETINĖ PROGRAMA
18:00 – Vakarienė, poilsis, pasiruošimas vakaro programai
20:00 – VAKARINĖ PROGRAMA
22:00 – Naktipiečiai, dienos aptarimas prie laužo, pasiruošimas miegui
23:00 – Tyla

KITA SVARBI INFORMACIJA

Užsiregistravus su dalyvio tėvais pasirašoma sutartis, taip pat reikalinga vaiko sveikatos pažyma ir tėvų sutikimas. Šiuos dokumentus atsiųsime el. paštu kiekvienam užsiregistravusiam šiek tiek vėliau
Planuojama 60 dalyvių, tad vietų skaičius ribotas!
Jei jūsų vaikas nori dalyvauti, bet yra jaunesnis negu 7 metai ar vyresnis negu 12 metų, susisiekite su mumis
Registracija vyksta 2 etapais: 1. registracijos formos užpildymas (Išsiunčiamas laiškas el. paštu, kad registracija sėkmingai priimta) 2. dalyvio mokesčio sumokėjimas (dalyvio mokestis mokamas po laiško el. paštu atsiuntimo su reikalingais dokumentais)
30 % stovyklos kainos finansuoja švietimo mainų paramos fondas
Stovyklos dalyviai:

1 tikslinė grupė Lietuvoje gyvenantys ir lietuvių kalba besimokantys (iš 1 ir 4 grupės iš viso) 52 dalyviai su 30 proc. nuolaida, kaina 137 eurai.
2 tikslinė grupė

vaikai, gaunantys socialinę paramą pagal LR socialinės pagalbos mokiniams įstatymą
vaikai iš šeimos, gaunančios finansinę socialinę pašalpą
vaikai su negalia (reikia konsultuotis dėl negalios, ar dėl jos vaikas pajėgs dalyvauti gamtinėje stovykloje su nakvyne palapinėje)
Privalomi, stovyklos metu galiojantys dokumentai, įrodantys priklausymą šiai grupei, turės būti pristatyti registracijos metu. 6 dalyviai su 95 proc. nuolaida, kaina 10 eurų.

3 tikslinė grupė Šiais mokslo metais mokėsi Lietuvoje ne lietuvių mokomąja kalba. 2 dalyviai su 30 proc. nuolaida, kaina 137 eurai.

4 tikslinė grupė lietuvių kilmės asmenų vaikai, nuolat gyvenantys ne Lietuvoje su 30 proc. nuolaida, kaina 137 eurai.

Tapk2 projekto stovykloje su fondų parama vienas vaikas gali dalyvauti vieną kartą 2021 m. vasaros laikotarpiu.

Patirk stovyklų atmintinė (atidaryti)

REGISTRUOKIS
